rejauldu/bengali-wikipedia huggingface dataset:
কনৌজ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর কনৌজ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-   ছিবরামু বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  তিরবা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  কনৌজ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বিধানা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  রসুলাবাদ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী জাতিদের জন্য সংরক্ষিত নয়।   কনৌজ লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন সমাজবাদী পার্টির অখিলেশ যাদব।   আরও দেখুন   উত্তর প্রদেশের লোকসভা কেন্দ্রের তালিকা   তথ্যসূত্র    আরও পড়ুন   Surjit S. Bhalla. Citizen Raj: Indian Elections 1952-2019 (2019   Prannoy Roy, Dorab R. Sopariwala . he Verdict:Decoding India's Elections (2019)   বহিঃসংযোগ      ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র বিষয়শ্রেণী:কনৌজ জেলা
ইতি ত্যাগী একজন ভারতীয় ডিজাইনার এবং সামাজিক উদ্যোক্তা। ২০১৫ সালে, তিনি ক্রাফট ভিলেজ নামে একটি প্রতিষ্ঠান স্থাপন করেছেন যার লক্ষ্য হল হস্তশিল্প তৈরির কারিগরদেরকে ক্রেতা এবং পৃষ্ঠপোষকদের সাথে সরাসরি সংযুক্ত করা। নারীর ক্ষমতায়নে অবদানের স্বীকৃতি হিসাবে তিনি ২০১৮ সালের নারী শক্তি পুরস্কার পেয়েছেন।   প্রাথমিক জীবন  ইতি ত্যাগী ন্যাশনাল ইনস্টিটিউট অব ফ্যাশন টেকনোলজিতে ফ্যাশন ডিজাইন ও পোশাক প্রযুক্তি নিয়ে পড়াশোনা করেছিলেন। তারপর তিনি লন্ডনের কেএলসি স্কুল অফ ডিজাইন থেকে ইন্টিরিয়র ডিজাইন বা আন্তরিক নকশা বিষয়ে অধ্যয়ন করেছেন।   কর্মজীবন  ইতি ত্যাগী ধাতব শিল্প, কাঠের কাজ, কাঁচের চালা এবং সূচিকর্মের নকশার সাথে টেকসই উইন্নয়নেও আগ্রহী।  ২০১৭ এবং ২০১৮ সালে, তার কাজ সিমেন্টের ব্যবহারকে কেন্দ্র করে দুটি ক্রাফ্ট বাটন বিলাসবহুল সংগ্রহশালাতে প্রদর্শিত হয়েছিল। ২০১৯ সালে, তিনি লুই কুইঞ্জ স্টাইলে সিমেন্ট থেকে তৈরি একটি টেবিল প্রদর্শন করেছিলেন। তিনি জাতীয় ডিজাইন ইনস্টিটিউট এবং উদ্যোক্তা উন্নয়ন ইনস্টিটিউটের সাথেও কাজ করেছেন।    প্রাণী অধিকার  ত্যাগী পোষা প্রাণীর অভিভাবক সমিতি (Pet Parents Association) নামে একটি দল প্রতিষ্ঠা করেছিল যা পোষা প্রাণী এবং তাদের মালিকদের অধিকার নিয়ে প্রচার করে। গুরুগ্রাম এবং নয়াদিল্লিতে থাকাকালে কুকুরের মালিক হিসাবে অভিজ্ঞতা দ্বারা তিনি একাজে অনুপ্রাণিত হয়েছিলেন। দলটি বিপথগামী কুকুরের যত্ন করে, পশু কল্যাণ প্রচার করে এবং আবাসিক কল্যাণ সমিতির সাথে মতবিরোধে মালিকদের প্রতিনিধিত্ব করে।    পুরস্কার ও স্বীকৃতি  নারীর ক্ষমতায়নের তার কাজের স্বীকৃতি স্বরূপ রাষ্ট্রপতি রাম নাথ কোবিন্দ ২০১৯ সালে আন্তর্জাতিক নারী দিবসে তাকে নারী শক্তি পুরস্কারে প্রদান করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সামাজিক উদ্যোক্তা বিষয়শ্রেণী:নারী শক্তি পুরস্কার বিজয়ী বিষয়শ্রেণী:২১শ শতাব্দীর ভারতীয় নকশাকার বিষয়শ্রেণী:ভারতীয় নারী নকশাকার বিষয়শ্রেণী:নারী শক্তি পুরস্কার ২০১৮ বিজয়ী
তাহির মুহাম্মদ আহমদ তাহির মুহাম্মদ মাহমুদ (, ; জন্ম: ৭ মার্চ ১৯৯৭; তাহির মুহাম্মদ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৭ সালে, তাহির মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় এক বছর যাবত মিশরের বয়সভিত্তিক দলের হয়ে খেলার পর, তিনি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন তাহির মুহাম্মদ আহমদ তাহির মুহাম্মদ মাহমুদ ১৯৯৭ সালের ৭ই মার্চ তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তাহির মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৭ সালে মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। মিশরের বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মিশর  ২০১৮  ১  ০ সর্বমোট  ১  ০  তথ্যসূত্র  বহিঃসংযোগ                 বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:মিশরের অলিম্পিক ফুটবলার বিষয়শ্রেণী:আল মুকাউলুন আল আরব স্পোর্টিং ক্লাবের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ল্য আভ্র অ্যাথলেটিক ক্লাবের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
বাঁশবাড়িয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।   অবস্থান  প্রতিষ্ঠানটি চট্টগ্রাম জেলার সীতাকুণ্ড উপজেলার বাঁশবাড়িয়া ইউনিয়নের কেন্দ্র স্থলে ঢাকা চট্টগ্রাম মহাসড়ক সংলগ্ন অবস্থিত।http://www.sitakunda.chittagong.gov.bd/site/education_institute/2a055d30-214a-11e7-8f57-286ed488c766/%20%E0%A6%AC%E0%A6%BE%E0%A6%81%E0%A6%B6%E0%A6%AC%E0%A6%BE%E0%A6%A1%E0%A6%BC%E0%A7%80%E0%A6%AF%E0%A6%BC%E0%A6%BE%20%E0%A6%89%E0%A6%9A%E0%A7%8D%E0%A6%9A%20%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A6%AF%E0%A6%BC   ইতিহাস  ১৯৩৭ সালে জনাব আলহাজ্ব মোহাম্মদ আব্দুল লতিফ চৌধুরী এবং সফি মিয়া চৌধুরী বিদ্যালয়টি প্রতিষ্ঠা করেন।   ব্যবস্থাপনা  বিদ্যালয় পরিচালনার জন্য জনাব আবুল কালাম আজাদকে সভাপতি করে ১২ জন বিশিষ্ট একটি পরিচালনা পরিষদ রয়েছে।   শিক্ষকবৃন্দ  বিদ্যালয়ের প্রধান শিক্ষক জনাব মোহাম্মদ ইসহাক। এছাড়া আরো ১৬ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।   অবকাঠামো  বিদ্যালয়টি পূর্বমুখী। দ্বিতল বিশিষ্ট ত্রি-দালানের সমন্বয়ে বিদ্যালয়টি 'U' আকৃতির।   শিক্ষা কার্যক্রম  এ প্রতিষ্ঠানে সহ-শিক্ষা ব্যবস্থা রয়েছে।   ফলাফল ও কৃতিত্ব  বিগত বছরের পাশের হার ৬৫%।   আরও দেখুন   সীতাকুণ্ড উপজেলার শিক্ষাপ্রতিষ্ঠানের তালিকা   তথ্যসূত্র    বহিঃসংযোগ   বিষয়শ্রেণী:সীতাকুণ্ড উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার বিদ্যালয়
thumb|কিয়াকাটকা সেতু বৌধ জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৭ই পৌষ ১৪০০ বঙ্গাব্দে(২রা জানুয়ারি ১৯৯৪ খ্রিষ্টাব্দে) পূর্বতন কন্ধমাল জেলাটি থেকে নতুন জেলাটি গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর বৌধগড় শহরে অবস্থিত এবং বৌধগড় মহকুমা নিয়ে গঠিত৷  নামকরণ ঐতিহাসিক তথ্যপ্রমাণে বৌধ জেলার নামকরণ সম্পর্কে তেমন কিছু জানা না গেলেও জনশ্রুতি অনুযায়ী দক্ষিণে ভঞ্জরাজাদের সাম্রাজ্যের বৌদ্ধ ধর্মের প্রভাব ও জায়গাটাকে বৌদ্ধদের তীর্থস্থলে পরিণত করার জন্য জেলাসদরটির এরূপ নাম হতে পারে৷https://en.m.wikipedia.org/wiki/Boudh_district  ইতিহাস ঐতিহাসিক আন্দোলন ভূপ্রকৃৃতি অর্থনীতি অবস্থান জেলাটির উত্তরে ওড়িশা রাজ্যের সুবর্ণপুর জেলা৷ জেলাটির উত্তর পূর্বে(ঈশান) ওড়িশা রাজ্যের অনুগুল জেলা৷ জেলাটির পূর্বে ওড়িশা রাজ্যের অনুগুল জেলা৷ জেলাটির দক্ষিণ পূর্বে(অগ্নি) ওড়িশা রাজ্যের নয়াগড় জেলা৷ জেলাটির দক্ষিণে ওড়িশা রাজ্যের কন্ধমাল জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের বলাঙ্গির জেলা৷ জেলাটির পশ্চিমে ওড়িশা রাজ্যের সুবর্ণপুর জেলা৷ জেলাটির  উত্তর পশ্চিমে(বায়ু) ওড়িশা রাজ্যের সুবর্ণপুর জেলা৷https://www.mapsofindia.com/maps/orissa/tehsil/baudh.html  জেলাটির আয়তন ৩০৯৮ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ১.৯৯%৷  ভাষা বৌধ জেলায় প্রচলিত ভাষাসমূহের পাইচিত্র তালিকা নিম্নরূপ -  সমগ্র জেলাটিতে বসবাসকারী সিংহভাগ লোক সম্বলপুরি/কোশলি ভাষায় সাবলীল৷  ধর্ম জনসংখ্যার উপাত্ত মোট জনসংখ্যা ৩৭৩৩৭২(২০০১ জনগণনা) ও ৪৪১১৬২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৯তম৷ ওড়িশা রাজ্যের ১.০৫% লোক বৌধ জেলাতে বাস করেন৷ জেলার জনঘনত্ব ২০০১ সালে ১২১ ছিলো এবং ২০১১ সালে তা বৃদ্ধি পেয়ে ১৪২ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৮.১৬% , যা ১৯৯১-২০১১ সালের ১৭.৫৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৯১(সমগ্র) এবং শিশু(০-৬ বৎ) লিঙ্গানুপাত ৯৭৮৷https://www.census2011.co.in/census/district/415-baudh.html  নদনদী পরিবহন ও যোগাযোগ পর্যটন ও দর্শনীয় স্থান ঐতিহ্য ও সংস্কৃতি শিক্ষা জেলাটির স্বাক্ষরতা হার ৫৭.৭৩%(২০০১) তথা ৭১.৬১%(২০১১)৷ পুরুষ স্বাক্ষরতার হার ৭৬.২৩%(২০০১) তথা ৮৩.৩৪%(২০১১)৷ নারী স্বাক্ষরতার হার ৩৯.০২%(২০০১) তথা ৫৯.৭৯% (২০১১)৷ জেলাটিতে শিশুর অনুপাত সমগ্র জনসংখ্যার ১৪.০২%৷  প্রশাসনিক বিভাগ সীমান্ত বিশিষ্ট ব্যক্তিবর্গ  তথ্যসূত্র   বহিঃসংযোগ  বিষয়শ্রেণী:ওড়িশার জেলা বিষয়শ্রেণী:বৌধ জেলা বিষয়শ্রেণী:১৯৯৪-এ প্রতিষ্ঠিত রাষ্ট্র ও অঞ্চল
পয়েন্ট কিং লাইটহাউস, পশ্চিম অস্ট্রেলিয়ার গ্রেট সাউদার্ন অঞ্চলের আলবেনি বন্দর শহরের প্রিন্সেস রয়্যাল পোতাশ্রয়ের উত্তর প্রবেশপথে অবস্থিত একটি বাতিঘর।  বাতিঘরটি ছিল আলবানি বন্দরের জন্য প্রথম পরিভ্রমণ আলো এবং পশ্চিম অস্ট্রেলিয়ার উপকূলরেখায় নির্মিত দ্বিতীয় বাতিঘর।    ইতিহাস    এছাড়াও দেখুন    অস্ট্রেলিয়ার বাতিঘরের তালিকা    তথ্যসূত্র    বহিঃসংযোগ    চিত্র বর্তমান পয়েন্ট কিং বাতিঘর  বিষয়শ্রেণী:১৮৫৮-এ অস্ট্রেলিয়ায় প্রতিষ্ঠিত বিষয়শ্রেণী:পশ্চিম অস্ট্রেলিয়ার বাতিঘর বিষয়শ্রেণী:১৮৫৮-এ সম্পন্ন বাতিঘর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:অস্ট্রেলিয়ায় অব্যবহৃত বাতিঘর
থাম্ব|সেনাবাহিনী ন্যাশনাল গার্ডের পরিচালকের বিশেষ সহকারী জেনারেল জেনারেল মাইকেল ববেক মনস্তাত্ত্বিক স্বাস্থ্য ও নমনীয়তা শীর্ষ সম্মেলনের সময় আর্মি গার্ডের সামনে যে মানসিক স্বাস্থ্য চ্যালেঞ্জের মুখোমুখি হয়েছেন সে সম্পর্কে কথা বলেছেন মানসিক ঘাতসহিষ্ণুতা (psychological resilience) বলতে মানসিকভাবে বা আবেগিকভাবে কোনও সঙ্কটের মোকাবেলা করে আয়ত্তে নিয়ে আসা এবং দ্রুত সঙ্কটপূর্বকালীন অবস্থায় ফেরত আসার ক্ষমতাকে বোঝায়। যখন কোনও ব্যক্তি "মানসিক প্রক্রিয়াসমূহ ও আচরণ ব্যবহার করে নিজস্ব ইতিবাচক বৈশিষ্ট্যগুলিকে লালন করে ও মানসিক চাপসৃষ্টিকারকদের সম্ভাব্য নেতিবাচক প্রভাব থেকে নিজেকে রক্ষা করে", তখন বলা হয় যে তার মানসিক ঘাতসহিষ্ণুতা বিদ্যমান। সহজ ভাষায় যেসব ব্যক্তি কোনও সঙ্কট বা বিশৃঙ্খলার মধ্যে শান্ত থাকা এবং কোনও দীর্ঘকালীন নেতিবাচক পরিণাম ছাড়াই সেইসব ঘটনা উত্তরণ করে বেরিয়ে আসার মনোস্তাত্ত্বিক ও আচরণীয়  সামর্থ্য প্রদর্শন করে, তাদের মানসিক ঘাতসহিষ্ণুতা আছে বলা হয়।  তথ্যসূত্র  আরও দেখুন  মানসিক দৃঢ়তা  বিষয়শ্রেণী:প্রেরণা বিষয়শ্রেণী:জীবনযাপনের দক্ষতা বিষয়শ্রেণী:মনস্তাত্ত্বিক উপযোজন বিষয়শ্রেণী:মনোবৈজ্ঞানিক তত্ত্ব বিষয়শ্রেণী:আত্ম-নির্ভরতা বিষয়শ্রেণী:স্বয়ংসম্পূর্ণতা
আমজাদ এম মুহাম্মদ (উর্দু: ) একজন ব্রিটিশ ইসলামি পণ্ডিত যিনি "ব্রিটিশ অলিভ ফাউন্ডেশনের" ডিন এবং প্রধান পণ্ডিত। তিনি ফিকহ, শরিয়া, অঙ্গদান, চন্দ্রদর্শন, পশ্চিমা মুসলিম সংখ্যালঘুদের জন্য বিচারব্যবস্থা, পশ্চিমাদের মধ্যে মুসলিম শিক্ষা, উসুল আল-ফিকহ এবং ইসলামি অর্থনীতি বিষয়ে ব্যাপক ভাবে বক্তৃতা দিয়েছেন। তিনি একাধিক শরিয়া ও ফতোয়া বোর্ডে বক্তব্য প্রদান করেন এবং ইসলামি ব্যাংকিং বা আর্থিক অনুসরনকারী বিভিন্ন আর্থিক প্রতিষ্ঠানে উপদেষ্টা পদে অধিষ্ঠিত আছেন।   দৃষ্টিভঙ্গি  তার প্রধান উদ্দেশ্য সংখ্যালঘুদের বিচার ব্যবস্থা (ফিকহ আল-আকালিয়াত) এবং ঐতিহ্য বা শরিয়া ভিত্তিক হারমেনিউটিক্সের ধারণার উপর। তার রচিত মুসলিম ইন নন-মুসলিম ল্যান্ডস: এ লিগেল স্টাডি উইথ অ্যাপ্লিকেশন বইটিতে ব্রিটিশ মুসলিমদের সমন্বয়, ঐক্য ও বিচ্ছিন্নতার ব্যখ্যা তুলে ধরেছেন। এই গবেষণার যুক্তি ছিল যে, ইসলাম মুসলমানদেরকে আদিবাসী জনসংখ্যা থেকে বিচ্ছিন্ন করে এবং 'একটি রাষ্ট্রের মধ্যে আরেকটি রাষ্ট্র গঠন করে' এই ধারণাটি মিথ্যা। বরং ইসলামি আইন আসলে সমাজের মানুষ দেরকে ঐক্যবদ্ধ করে।   ফতোয়া  ক্রিপ্টোকারেন্সি ওয়ানকয়েন বিশ্বের অন্যতম বৃহৎ ক্রিপ্টো-স্ক্যাম হিসেবে বিবেচিত হয়। ওয়ানকয়েন দাবি করেছিল যে, তার কাছে একটি শরিয়াভিত্তিক প্রমাণপত্র চাইলে মুফতি আমজাদ মুহাম্মদকে অবিশ্বাসী মুসলিম বিনিয়োগকারীরা প্রশ্ন তুলতে শুরু করে। ওয়ানকয়েনের সাবধানতা অবলম্বনের পর তিনি ফতোয়া জারি করে বলেন যে, মুসলমানদের ওয়ানকয়েনে বিনিয়োগ করা উচিত নয়। এর জবাবে ওয়ানকয়েন দাবি করে যে, তারা তাদের টি অ্যান্ড সিএস পরিবর্তন করেছে, কিন্তু তারপরেও তিনি মুসলমানদের বিনিয়োগ না করার পরামর্শ দিয়েছেন। কারণ কোন ক্রিপ্টোকারেন্সি এক্সচেঞ্জে ওয়ানকয়েনকে পাওয়া যায়নি।   আরও দেখুন   দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:ব্রিটিশ মুসলিম বিষয়শ্রেণী:ব্রিটিশ অর্থনীতিবিদ বিষয়শ্রেণী:জীবিত ব্যক্তি
কুসের নিকোলাস (১৪০১- ১৪৬৪ খৃঃ) জার্মান দার্শনিক, ধর্মতত্ত্ববিদ, আইনজ্ঞ ও জ্যোতির্বিদ ছিলেন।  তিনি জার্মানির কুস শহরে জন্মগ্রহণ করনে  দর্শন তিনি মহাজগৎকে এক বিশাল শিল্পবস্তুরূপে গ্রহণ করেছিলেন। গণিত তার অধিক আগ্রহের বিষয় ছিল, বিশেষ করে বীজগণিত।  নিকোলাসের ডি ডক্টা ইগনোরান্টিয়া ('শিক্ষিত অজ্ঞতা সম্পর্কে') একটি জ্ঞানতাত্ত্বিক ও অধিবিদ্যামূলক গ্রন্থ। তিনি যুক্তি দেন যে সসীম মানব মনের পক্ষে ঐশ্বরিক, অসীম মনের ('দ্য ম্যাক্সিমাম') সম্পূর্ণ জ্ঞান লাভ করা অসম্ভব। তবে, তাঁর মতে, মানুষের বুদ্ধি ঈশ্বরকে জানার নিজস্ব সীমাবদ্ধতা সম্পর্কে সচেতন হতে পারে এবং এভাবে "শিক্ষিত অজ্ঞতা" অর্জন করতে পারে। তাঁর তত্ত্ব নব্য-প্লেটোবাদ ও নেতিবাচক ধর্মতত্ত্ব দ্বারা প্রভাবিত, এবং তিনি প্রায়শই সিউডো-ডায়োনিসিয়াস দ্য অ্যারিওপ্যাজাইটকে উদ্ধৃত করেন।   তথ্যসূত্র   বিষয়শ্রেণী:১৪০১-এ জন্ম বিষয়শ্রেণী:১৪৬৪-এ মৃত্যু বিষয়শ্রেণী:জার্মান দার্শনিক বিষয়শ্রেণী:আইনজ্ঞ বিষয়শ্রেণী:খ্রিস্টধর্ম ও অন্যান্য ধর্ম বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কলাস্টিক দার্শনিক বিষয়শ্রেণী:সর্বেশ্বরবাদী
যশোর-ঝিনাইদহ রেলওয়ে হলো ২৯ মাইল (৪৭ কিমি) দীর্ঘ একটি ন্যারোগেজ রেলপথ, যা তৎকালীন ব্রিটিশ ভারতের (বর্তমান বাংলাদেশের) যশোর হতে ঝিনাইদহ পর্যন্ত ছিলো। এটি ১৯১৩ সালে নির্মিত হয়েছিল এবং ১৯৬৯ সালে পরিত্যক্ত ঘোষণা করা হয়। এই পথের জন্য চারটি জার্মানির তৈরি ন্যারোগেজ লোকোমোটিভ ছিলো। অব্যবস্থাপনার কারণে এই পথটি বন্ধ করে দেওয়া হয়।Hughes, Hugh 1994 Indian Locomotives Pt. 3, Narrow Gauge 1863-1940. Continental Railway Circle.  স্টেশনসমূহ যশোহর জংশন খয়েরতলা চূড়ামনকাটি হৈবতপুর মুরাদগড় মিঠাপুখুরিয়া পিরোজপুর দুলাল মুন্দিয়া শিবনগর জংশন প্রসন্ননগর বিষয়খালী ঝিনাইদহ কোটচাঁদপুর শাখা(৭.৭৫ মাইল) শিবনগর জংশন ঘীঘাটি কোটচাঁদপুর তথ্যসূত্র  বিষয়শ্রেণী:বাংলাদেশের ২ ফুট ৬ ইঞ্চি গেজ রেলপথ
শহীদ ওয়ালিল হোসেন যার প্রকৃত নাম আলী হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  ওয়ালিল হোসেনের জন্ম  মেহেরপুর জেলার সদর উপজেলার মোনাখালী গ্রামে। তার বাবার নাম কানাই শেখ এবং মায়ের নাম আলফাতুন নেছা। তার স্ত্রীর নাম জোবেদা খাতুন। তার দুই মেয়ে।    কর্মজীবন  আনসার বাহিনীর সদস্য ছিলেন ওয়ালিল হোসেন। মুজাহিদ বাহিনীর প্রশিক্ষণও তার নেওয়া ছিল। ১৯৭১ সালে তিনি নিজ জেলাতেই কর্মরত ছিলেন। মুক্তিযুদ্ধ শুরু হলে যুদ্ধে যোগ দেন। ৩০ মার্চ-১ এপ্রিল এ কুষ্টিয়া যুদ্ধে তিনি অংশ নেন। পরে শিকারপুর সাব সেক্টরে যুদ্ধ করেন। সেপ্টেম্বর মাসের মাঝামাঝি তিনি তার দলের সঙ্গে  বাংলাদেশের ভেতরে আসেন।   মুক্তিযুদ্ধে ভূমিকা  ১৯৭১ সালে কুষ্টিয়া জেলার দৌলতপুর উপজেলার অন্তর্গত ধর্মদহের পূর্ব পাশ দিয়ে একটি রাস্তা মেহেরপুর থেকে উত্তরে প্রাগপুর হয়ে মথুরাপুর সড়কের সঙ্গে মিলিত হয়েছে। অবস্থানগত সুবিধার জন্য সেপ্টেম্বর মাসের মাঝামাঝি ধর্মদহে মুক্তিবাহিনীর ক্যাম্প স্থাপন করা হয়। এই এলাকা ছিল ৮ নম্বর সেক্টরের শিকারপুর সাব সেক্টরের অধীন এবং এটি ছিল মুক্ত এলাকা। সেখানে অবস্থানরত মুক্তিযোদ্ধারা কুষ্টিয়া জেলার বিভিন্ন স্থানে পাকিস্তানি সেনা ও রাজাকারদের ওপর গেরিলা কায়দায় আক্রমণ চালাতেন। অক্টোবর মাসের মাঝামাঝি থেকে মুক্তিযোদ্ধাদের তৎপরতা জোরদার হলে পাকিস্তান সেনাবাহিনী ওই এলাকা থেকে মুক্তিযোদ্ধাদের বিতাড়ন করার জন্য বদ্ধপরিকর হয়। তাদের এই পরিকল্পনা মুক্তিযোদ্ধাদের পক্ষে আগে থেকে জানা সম্ভব হয়নি। ১২ নভেম্বর সকালে  পাকিস্তান সেনাবাহিনীর একটি দল আর্টিলারির সহায়তায় ধর্মদহে আকস্মিকভাবে আক্রমণ করে। মুক্তিযোদ্ধারা এতে মনোবল না হারিয়ে সাহসের সঙ্গে পাল্টা আক্রমণ করেন। প্রচণ্ড সম্মুখযুদ্ধ চলতে থাকে। যুদ্ধে ওয়ালিল হোসেনসহ কয়েকজন অসাধারণ বীরত্ব প্রদর্শন করেন। তাদের বীরত্বে পাকিস্তান সেনাবাহিনীর অনেক ক্ষয়ক্ষতি হয়। যুদ্ধের একপর্যায়ে ওয়ালিল হোসেনের মাথা ও বুকে গুলি লাগে। সঙ্গে সঙ্গে তিনি শেষ নিঃশ্বাস ত্যাগ করেন। এই যুদ্ধে পাকিস্তান সেনাবাহিনী ও তাদের সহযোগী রাজাকার মিলে প্রায় শতাধিক হতাহত হয়। তারা একটি মেশিনগান, বিপুলসংখ্যক বিভিন্ন অস্ত্রের গুলি এবং নানা ধরনের বিস্ফোরক ফেলে এবং হতাহতদের নিয়ে পালিয়ে যায়। মুক্তিযোদ্ধাদের পক্ষে শুধু ওয়ালিল হোসেন শহীদ হন। তিনজন মুক্তিযোদ্ধা পাকিস্তান সেনাবাহিনীর হাতে ধরা পড়েন। সহযোদ্ধারা পরে ওয়ালিল হোসেনের মরদেহ উদ্ধার করে ভারতের নদীয়া জেলার করিমগঞ্জ থানায় সমাহিত করেন।    পুরস্কার ও সম্মাননা   বীর প্রতীক   তথ্যসূত্র    বহি:সংযোগ   বিষয়শ্রেণী:মেহেরপুর জেলার ব্যক্তি বিষয়শ্রেণী:বীর প্রতীক বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
সৌদি আরব জাতীয় অনূর্ধ্ব-১৭ ফুটবল দল হল অনূর্ধ্ব-১৭ পর্যায়ে ফুটবলে সৌদি আরবের প্রতিনিধিত্বকারী দল। সৌদি আরবের ফুটবলের নিয়ন্ত্রণকারী সংস্থা সৌদি আরবীয় ফুটবল ফেডারেশন এই দলের নিয়ন্ত্রণ করে। এই দলের প্রধান কোচ স্টিভ কুপার। সৌদি আরব অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং দুইবারের এএফসি অনূর্ধ্ব-১৬ চ্যাম্পিয়নশিপ বিজয়ী।  প্রতিযোগিতামূলক রেকর্ড সোনালি রঙ ইংল্যান্ডে জয় নির্দেশ করে ফিফা অনূর্ধ্ব-১৭ বিশ্বকাপ ফিফা অনূর্ধ্ব-১৭ বিশ্বকাপের রেকর্ড বছর রাউন্ড অবস্থান মোট খেলা জয় ড্র* হার পক্ষে গোল বিপক্ষে গোল ১৯৮৫কোয়ার্টার ফাইনাল৬ষ্ঠ৪২১১৮৪ ১৯৮৭গ্রুপ পর্ব৯ম৩১১১২১ ১৯৮৯চ্যাম্পিয়ন১ম৬২৪০৮৬ ১৯৯১যোগ্যতা অর্জন করে নি ১৯৯৩ ১৯৯৫ ১৯৯৭ ১৯৯৯ ২০০১ ২০০৩ ২০০৫ ২০০৭ ২০০৯ ২০১১ ২০১৩ ২০১৫ ২০১৭২০১৯সর্বমোট৩/১৭১টি শিরোপা১৩৫৬২১৮১১  দলীয় সম্মাননা ফিফা অনূর্ধ্ব-১৭ বিশ্বকাপ  চ্যাম্পিয়ন (১): ১৯৮৯  এএফসি অনূর্ধ্ব-১৬ চ্যাম্পিয়নশিপ  চ্যাম্পিয়ন (২): ১৯৮৫, ১৯৮৮  তৃতীয় স্থান (২): ১৯৮৬, ১৯৯২  আরব কাপ অনূর্ধ্ব-১৭  চ্যাম্পিয়ন (১): ২০১১  রানার আপ (১): ২০১৪  তথ্যসূত্র  বহিঃসংযোগ  বিষয়শ্রেণী:সৌদি আরবের জাতীয় ফুটবল দল বিষয়শ্রেণী:ফিফা অনূর্ধ্ব-১৭ বিশ্বকাপ বিজয়ী দেশ বিষয়শ্রেণী:এশীয় জাতীয় অনূর্ধ্ব-১৭ ফুটবল দল
জিরাতি দ্বারা সাধারণতঃ ফসলী জমি চাষাবাদ ও ভোগ-দখলের সাথে সংশ্লিষ্ট একটি শ্রেণিকে বুঝানো হয়ে থাকে। প্রাক-ঔপনিবেশিক আমলে হতে শুরু করে বর্তমানেও এই ব্যবস্থাটি চালু রয়েছে; যদিও ক্ষেত্রবিশেষে এর প্রয়োগ ও ব্যবহার পরিবর্তন হয়েছে।   ব্যুত্‌পত্তি  জিরাত একটি আরবি শব্দ যার অর্থ চাষোপযোগী জমি অথবা যে জমিতে কর দান করার ফলশ্রুতি বসতি স্থাপন করার অনুমতি লাভ করা গিয়েছে। মূলতঃ মধ্যযুগের মুগল দলিলাদিতে অনাবাদি ও আবাদি জমির মধ্যকার ব্যবহারগত বৈপরিত্য বুঝাতে আবাদি জমিকে জিরাত শব্দটি দ্বারা নির্দেশ করা হতো; যা ব্যবহারগত দিক থেকে বসত ভিটা বা বাগান করার কাজে ব্যবহূত জমি খজনা আদায় ও চিহ্নিত করের ক্ষেত্রে আলাদা একটি বৈশিষ্ঠ্যে হিসাবে বিবেচিত হতো।   ইতিহাস   প্রথম দিকে, বাংলায় প্রাক্-ঔপনিবেশিক ও ঔপনিবেশিক আমলে, আবাদি জমির ধরন বুঝাতে জিরাতি শব্দটি ব্যবহৃত হলেও সতেরো শতকের প্রথম থেকে এই শব্দটির অর্থ ও প্রয়োগে পরিবর্তন পরিলক্ষিত হতে থাকে যখন বিহার অঞ্চলের জিরাতি জমি ফসলি জমি হিসেবে এবং বাংলায় এটি আবাদি জমি হিসাবে পরিচিতি লাভ করে। তখন থেকে কৃষিজ পন্যের মৌসুমে অন্যগ্রাম ও এলাকা থেকে আসা রায়তদের দ্বারা চাষ করা জমি বুঝানোর জন্য জিরাতি শব্দটি ব্যবহৃত হতে থাকে যারা ফসল ফলানোর মৌসুমের শুরুতে আসত এবং ফসল ওঠানোর পর নিজ বাড়িতে ফিরে যেত। বর্তমানে, বাংলাদেশের উত্তর-পূর্ব অঞ্চলে হাওর এলাকায় এসে অস্থায়ী কাঁচা ঘর তৈরি করেন সেখানে বসবাস করে চাষাবাদ করে থাকেন।   বর্তমান কর্মপদ্ধতি  বর্তমানে, জিরাতি হিসাবে যারা কাজ করেন তারা সাধারণতঃ বাংলা সনের কার্তিক থেকে বৈশাখ মাস পর্যন্ত - বছরের এই অর্ধেক সময় এই কার্যে লিপ্ত থাকেন। হাওরে এলাকায় বোরো ধানের জমি তৈরি করা, চারা রোপণ, সেচ, পরিচর্চা থেকে শুরু করে ধান কাটা, মাড়াই, ঝাড়াইয়ের কাজ সম্পন্ন করে পারিশ্রমিক হিসাবে নতুন ধান সঙ্গে নিয়ে বৈশাখ-জ্যৈষ্ঠ মাসে নিজ বাড়িতে ফেরেন তারা।   তথ্যসূত্র    বহিঃসংযোগ     বিষয়শ্রেণী:পেশাভিত্তিক গোষ্ঠী বিষয়শ্রেণী:কৃষি সম্পর্কীয় পেশা
জম্বু দ্বীপ পশ্চিমবঙ্গের দক্ষিণ বঙ্গোপসাগরের একটি দ্বীপ। এই দ্বীপটি পশ্চিমবঙ্গের দক্ষিণ চব্বিশ পরগনার অন্তর্গত। দ্বীপটি বকখালি বা ফ্রেজারগঞ্জ থেকে ৮ কিলোমিটার দক্ষিণ-পশ্চিমে অবস্থিত। দ্বীপটি জনমানব শূন্য। সমুদ্রের মাছ আহরণের মৌসুমে অর্থাৎ অকো্টবর- ফেব্রুয়ারি পর্যন্ত জেলেরা মাছ আহরণের জন্য এই দ্বীপে আসে। দ্বীপটি এখন পর্যটন এর প্রধান আকর্ষণ।  অতীতে দ্বীপটিতে নোয়াখালী ও চট্টগ্রাম থেকে জেলেরা মাছ ধরতে আসত ।  তিন দশক আগে একটি মামলার রায়ে সুপ্রিম কোর্টের তরফে জম্বুদীপে মানুষের পা ফেলা বন্ধ করতে বলা হয়েছিল। বাম আমলে তা কার্যকরও হয়। তার জেরে শুঁটকি মাছের কারবারও বন্ধ হয়ে গিয়েছিল অনেকটাই। ব্যবসায়ীরা নামখানা এবং সাগরে এসে ব্যবসা সরিয়ে নেন। তারপর থেকে ফ্রেজারগঞ্জ থানার অধীনে জম্বুদ্বীপ এক রকম পরিত্যক্ত গভীর অরণ্য দ্বীপ হিসেবেই পরিচিত। ফ্রেজারগঞ্জ জেটিঘাট থেকে প্রায় ৪৫ মিনিটে জম্বুদ্বীপ ঘুরে আসা যায়। তবে সেখানে নামার অনুমতি পান না পর্যটকেরা।  ২০১৫ সালে রাজ্য সরকার নতুন করে চিন্তা-ভাবনা শুরু করে জম্বুদ্বীপকে নিয়ে। বকখালি, জম্বুদ্বীপ এবং সাগর মিলিয়ে একটি টুরিস্ট সার্কিট তৈরির কথাও চিন্তা করতে বলেছিলেন মুখ্যমন্ত্রী মমতা বন্দ্যোপাধ্যায়। ঠিক হয়, জম্বুদ্বীপে একটি জেটি,একটি শৌচাগার এবং একটি ফুডকোর্ট তৈরি করা হবে। সঙ্গে পর্যটকদের মনোরঞ্জনের জন্য কিছু হরিণও ছাড়া হবে। পরিকল্পনা এগোয় অনেকটাই। রাজ্য স্তরে বেশ কয়েকটি বৈঠক হয়। পরে নগরোন্নয়ন দফতরের কাছে প্রকল্প বাস্তবায়িত করতে ২ কোটি ৭৩ লক্ষ টাকাও পায় জিবিডিএ। কিন্তু তা কাজে লাগছে না। কারণ, ২০১৬ সালে রাজ্য সরকারের তরফে প্রকল্পে ছাড় দেওয়ার জন্য কেন্দ্রীয় পরিবেশ মন্ত্রকের অনুমোদন চাওয়া হয়। সূত্রের খবর, সমুদ্রের অনেকটাই গভীরে ওই দ্বীপ বলে সেখানে উপকূল নিয়ন্ত্রণ আইন মেনেই এই প্রকল্পে ছাড় দিতে নারাজ কেন্দ্রীয় মন্ত্রক। তাই বাধ্য হয়েই এখন টাকা ফেরত নিয়ে অন্য কোনও প্রকল্পের কাজে লাগানোর তোড়জোড় শুরু করেছে জিবিডিএ। (আনন্দবাজার পত্রিকা, ২২ জানুয়ারি, ২০১৮)   ভৌগোলিক উপাত্ত  দ্বীপটি সমুদ্র সমতল থেকে মাত্র ১ মিটার উচু। জোয়ারের সময় দ্বীপের কিছু অংশ জলে ডুবে যায়। এই দ্বীপটি গঙ্গার ব-দ্বীপের অংশ।   পর্যটন   আরও  চুকসার দ্বীপ  ঘোড়ামারা দ্বীপ  লোহচরা দ্বীপ   তথ্যসূত্র   বিষয়শ্রেণী:পশ্চিমবঙ্গের দ্বীপ বিষয়শ্রেণী:ভারতের দ্বীপ বিষয়শ্রেণী:বঙ্গোপসাগরের দ্বীপ
৩৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের বেলেঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।  বিবরণ ৩৫ নং ওয়ার্ডের সীমানা নিম্নরূপ: উত্তর দিকে পূর্ব রেল লাইন, ধ্যান দেবী খান্না রোড ও হেমচন্দ্র নস্কর রোড; পূর্ব দিকে হেমচন্দ্র নস্কর রোড, রাজা রাজেন্দ্রলাল মিত্র রোড ও কাঁকুড়গাছি কর্ড লাইন; দক্ষিণ দিকে বেলেঘাটা খাল, ড. পঞ্চানন মিত্র লেন ও অবিনাশ শাসমল লেন এবং পশ্চিম দিকে পূর্ব রেল লাইন।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫৩৫ নং ওয়ার্ডসমীর চক্রবর্তীভারতের কমিউনিস্ট পার্টি (মার্ক্সবাদী)ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০সমীর চক্রবর্তীভারতের কমিউনিস্ট পার্টি (মার্ক্সবাদী)  ২০১৫আশুতোষ দাসসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড